text: [{"text_idx": "#000001", "text": "F\u00f8roysku U17-kvinnurnar taptu 32-27 fyri Litava i\u0301 dag og enda\u00f0u harvi\u00f0 nummar 4 i\u0301 EHF Championship kappingini i\u0301 Baku. Ha\u0301lvleiksst\u00f8\u00f0an var 20-16 til Litava. F\u00f8royar megna\u00f0u harvi\u00f0 ikki at vinna s\u00e6r pla\u0301ss til U19 EM-endasp\u00e6li\u00f0 i\u0301 2025, ta\u0301 bert try\u0301 tey ovastu li\u00f0ini i\u0301 hesari kappingini sleppa vi\u00f0."}, {"text_idx": "#000002", "text": "F\u00f8roysku kvinnurnar to\u0301ktust tendra\u00f0ar fra\u0301 byrjan. Silja Eystberg hev\u00f0i fleiri go\u0301\u00f0 langskot og Gylta a\u0301 Neystab\u00f8 fleiri go\u0301\u00f0ar bjarging i\u0301 f\u00f8royska ma\u0301linum. Li\u00f0ini fylgdust fyrru helvt av fyrra ha\u0301lvleiki, men sni\u0301ktu heldur no\u0301gvar villur og brend skot seg i\u0301 f\u00f8royska sp\u00e6li\u00f0 og Litava leg\u00f0i seg n\u00f8kur ma\u0301l fram um. Litava skora\u00f0u heili 20 ma\u0301l i\u0301 fyrra ha\u0301lvleiki og vitnar hetta um, at verjan var st\u00f8rsti trupulleikin hja\u0301 F\u00f8royum.F\u00f8royska verjan erna\u00f0ist to\u0301 i\u0301 seinna ha\u0301lvleiki og sto\u0301\u00f0 v\u00e6l betri saman vi\u00f0 einari v\u00e6lleikandi Mariu Beder i\u0301 ma\u0301linum. F\u00f8royska li\u00f0i\u00f0 ha\u0301la\u00f0i inn a\u0301 Litava, og ta\u0301 ta\u00f0 resta\u00f0a 5 minuttir var bert eitt ma\u0301l a\u0301 muni. F\u00f8royska li\u00f0i\u00f0 hev\u00f0i m\u00f8guleikar og vinna seg fram um, men vo\u0301ru ov no\u0301gvar tekniskar villur og brend skot til at ta\u00f0 bar longur.Eftir dystin var h\u00f8gri vongurin hja\u0301 F\u00f8royum, Joan Johannsen, kosin til besta leikara hja\u0301 F\u00f8royum i\u0301 dystinum. Joan var eisin toppskju\u0301tti vi\u00f0 6 ma\u0301lum.F\u00f8royar gj\u00f8rdust vi\u00f0 hesum ov stuttar til U19 EM-endasp\u00e6li\u00f0 i\u0301 2025 og skulu i\u0301 sta\u00f0in sp\u00e6la Championship kapping li\u0301k hesari t\u00e6r hava sp\u00e6lt i\u0301 Baku. Lesi\u00f0 annars alt um kappingina, u\u0301rslit, st\u00f8\u00f0ur o.a. her: W17 EHF Championships 2023 ()Dystargongdin Litava \u2013 F\u00f8royar:5 min. 2-210 min. 6-615 min. 9-820 min. 11-925 min. 15-1130 min. 20-1635 min. 21-1840 min. 23-1945 min. 25-2150 min. 26-2355 min. 28-2760. min. 32-27Ma\u0301lskju\u0301ttar hja\u0301 F\u00f8royum:Joan Johannesen 6Silja Geirsdo\u0301ttir Eystberg 6(1)Rakul Borgarli\u0301\u00f0 Joensen 4Katrin Hansen 2Sa\u0301ra Ho\u0301r\u00f0ara\u0301 2Karinbeth Kj\u00e6rb\u00e6k 2Marjun Jansdo\u0301ttir 1Fjo\u0301la Skaalum Vilhelm 1Helena Magnusardo\u0301ttir 1Marta H\u00f8jgaard 1Sa\u0301ra Berg a\u0301 Lag 1Ma\u0301lverjar:Maria Beder 40%Gylta a\u0301 Neystab\u00f8 23%"}, {"text_idx": "#000004", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000007", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]